b"\n_START_ARTICLE_\nLa Datzira\n_START_SECTION_\nMol\xc3\xad\n_START_PARAGRAPH_\nEl Mol\xc3\xad de la Datzira \xc3\xa9s un mol\xc3\xad al costat sud-oest de la masia de la Datzira. L'abandonament que sofreix des de mitjan segle XX tota aquesta part de la vall de Marf\xc3\xa0 ha fet que les restes del Mol\xc3\xad de Datzira estiguessin tan cobertes de vegetaci\xc3\xb3 que fins fa poc cost\xc3\xa9s molt de recon\xc3\xa8ixer-les. El restabliment de la Datzira com a masia habitada, seu d'una petita explotaci\xc3\xb3 agr\xc3\xa0ria de car\xc3\xa0cter ecol\xc3\xb2gic ha fet que es neteg\xc3\xa9s l'entorn de la masia i del mol\xc3\xad._NEWLINE_La resclosa que l'abastia d'aigua \xc3\xa9s uns 800 metres riera amunt, a llevant del mol\xc3\xad i de la masia (la riera marca un destacat meandre tot a l'entorn seu), i un canal obrat vers el 1700 hi acondueix l'aigua. El canal, amb un pas entre roques que presenta dues inscripcions de \xc2\xab1705\xc2\xbb, \xc3\xa9s un dels paratges destacats i alhora desconeguts d'aquells entorns._NEWLINE_Estigu\xc3\xa9 habitat i en \xc3\xbas almenys fins a l'any 1900, per\xc3\xb2 en els padrons de Castellcir del 1920 i anys posteriors ja no hi apareix."